หนูเกิดตุ่มเเข็งๆ เป็นก้อนเท่าเมล็ดถั่วเขียว ที่รูทวาร เจ็บมากค่ะ กำลังสงสัยอยู่ว่าตัวเองเป็นอะไร ระหว่างฝี หรือ ริดสีดวง
สวัสดีค่ะ อาการเป็นตุ่มแข็งๆเท่าเม็ดถั่วเขียวตรงรูทวารหนักนั้น อาจจะเกิดจาก ริดสีดวงทวารหนัก ติ่งเนื้อธรรมดาที่บริเวณทวารหนัก ฝีที่ทวารหนัก แผลปริทวารหนัก หรือเป็นตุ่มจากโรคผิวหนังอื่นๆเช่นหูด เริมโดยถ้าเจ็บมาก มีเลือดไหลตอนถ่ายอุจจาระ ร่วมกับเคยมีประวัติอุจจาระแข็งมาเรื้อรังด้วย ก็อาจนึกถึงภาวะริดสีดวงทวารหนักหรือแผลปริทวารหนักได้มากปัจจัยที่ทำให้เกิดริดสีดวงทวารเช่น การนั่งเบ่งอุจจาระเป็นเวลานาน ประวัติท้องเสียเรื้อรังหรือท้องผูกเรื้อรัง น้ำหนักเกิน รับประทานที่มีกากใยน้อย ดื่มน้ำน้อย จึงควรหลีกเลี่ยงปัจจัยดังกล่าวก่อนในเบื้องต้นสังเกตอาการค่ะ ถ้าอาการยังเจ็บ เป็นมากต่อเนื่อง เป็นก้อนคลำได้ชัดเจน ควรไปพบแพทย์เพื่อตรวจร่างกายให้ได้การวินิจฉัยที่แน่นอนต่อไป